CELEX: 62018TN0518
Language: lv
Date: 2018-08-31 00:00:00
Title: Lieta T-518/18: Prasība, kas celta 2018. gada 31. augustā – YG/Komisija

5.11.2018   
            
            
               LV
            
            
               Eiropas Savienības Oficiālais Vēstnesis
            
            
               C 399/41
            
         
      Prasība, kas celta 2018. gada 31. augustā – YG/Komisija
      (Lieta T-518/18)
      (2018/C 399/56)
      Tiesvedības valoda – angļu
      
         Lietas dalībnieki
      
      
         Prasītājs: YG (pārstāvji: S. Rodrigues un A. Champetier, advokāti)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  vispirms atcelt atbildētājas 2017. gada 13. novembra lēmumu neiekļaut prasītāju paaugstināmo ierēdņu sarakstā;
               
            
                  —
               
               
                  tad atcelt atbildētājas 2018. gada 17. maija lēmumu, ar kuru noraidīta viņa sūdzība par šo 2017. gada 13. novembra lēmumu;
               
            
                  —
               
               
                  piespriest atbildētājai atlīdzināt prasītājam radušos tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza divus pamatus.
      
                  1.
               
               
                  Ar pirmo pamatu tiek apgalvots, ka atbildētāja ir pārkāpusi Eiropas Savienības Civildienesta noteikumu 45. pantu. Apstrīdētais lēmums esot bijis balstīts uz noteiktām acīmredzamām kļūdām vērtējumā; turklāt tajā neesot ticis norādīts pietiekams pamatojums un neesot ticis pierādīts, ka prasītāja nopelnu vērtējums ticis veikts atbilstoši vienlīdzīgas attieksmes principam.
               
            
                  2.
               
               
                  Ar otro pamatu apgalvots, ka atbildētāja esot pārkāpusi labas pārvaldības principu, kurš aizsargāts Eiropas Savienības Pamattiesību hartas 41. pantā, jo tā neesot ievērojusi pienācīgu rūpību, izstrādājot un pamatojot apstrīdēto lēmumu.